Ved [[Ludvig den Fromme]]s død i [[840]] ønskede hans ældste søn ''Lothar'' at efterfølge sin far som kejser og som [[Frankerriget]]s konge, men han kom i krig med sine brødre om arvefølgen. 
Ved [[Traktaten i Verdun|Freden i Verdun]] i 843 fik [[Karl den Skaldede]] tilkendt [[Vestfranken]], mens [[Ludvig den Tyske]] fik [[Østfranken]]. Lothar beholdt kejsertitlen og Mellemfranken. 
 
Efter Lothars død i 855 blev riget delt mellem hans sønner. [[Ludvig 2. (Italien)|Ludvig 2.]] fik Italien og kejsertitlen. [[Karl af Provence]] fik [[Provence]] og området nord herfor. (Dette område er nu delt mellem Frankrig og Schweiz), mens [[Lothar 2. af Lothringen|Lothar 2.]] fik [[Lothringen]]. 
  
== Tysk-fransk rivalisering ==
I de følgende århundreder forsøgte både Vestfranken (senere Frankrig) og Østfranken (senere Tyskland) at erobre de mellemfrankiske landområder. Omkring år 1000 stod det meste af området under [[Tysk-romerske rige|tysk-romersk]] overhøjhed. Senere erobrede Frankrig store dele af det tidligere Mellemfranken. Resten hører i dag under Tyskland, Italien og række mindre stater (Schweiz, Luxembourg, Belgien og Holland). 
            
== Mittelfranken i Tyskland ==
Mellemfranken må ikke forveksles med [[Mittelfranken]] (''Media Franconia''), der er et [[Regierungsbezirk|regeringsdistrikt]] omkring [[Nürnberg]]. Mittelfranken er det sydligste af de frankiske distrikter i [[Bayern]].
Filosofi Historie Tidligere_riger,_stater,_protektorater,_kolonier_og_lande Foreninger Organisationer